CELEX: 32013D0347
Language: lt
Date: 1372377600000
Title: 2013/347/ES: 2013 m. birželio 28 d. Komisijos įgyvendinimo sprendimas, kuriuo patvirtinami Kroatijos pateikti tam tikrų gyvūnų ligų kontrolės nenumatytų atvejų planai (pranešta dokumentu Nr. C(2013) 3992)  Tekstas svarbus EEE

2.7.2013   
            
            
               LT
            
            
               Europos Sąjungos oficialusis leidinys
            
            
               L 183/13
            
         
      KOMISIJOS ĮGYVENDINIMO SPRENDIMAS
   
   2013 m. birželio 28 d.
   kuriuo patvirtinami Kroatijos pateikti tam tikrų gyvūnų ligų kontrolės nenumatytų atvejų planai
   (pranešta dokumentu Nr. C(2013) 3992)
   (Tekstas svarbus EEE)
   (2013/347/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 14 d. Tarybos direktyvą 92/66/EEB, nustatančią Bendrijos Niukaslio ligos kontrolės priemones (1), ypač į jos 21 straipsnio 4 dalies antrą pastraipą,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (2), ypač į jos 22 straipsnio 3 dalies antrą pastraipą,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (3), ypač į jos 72 straipsnio 7 dalį,
   atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (4), ypač į jos 62 straipsnio 4 dalies antrą pastraipą,
   kadangi:
   
               (1)
            
            
               Direktyva 92/66/EEB nustatytos Sąjungos kontrolės priemonės, taikytinos kilus Niukaslio ligos protrūkiui. Direktyvoje 92/66/EEB, be kita ko, nustatyta, kad kiekviena valstybė narė turi parengti nenumatytų atvejų planą, kuriame nustatomos nacionalinės priemonės, taikytinos kilus šios ligos protrūkiui;
            
         
               (2)
            
            
               Direktyva 2001/89/EB nustatytos būtiniausios klasikinio kiaulių maro kontrolės Sąjungoje priemonės. Direktyvoje 2001/89/EB, be kita ko, nustatyta, kad kiekviena valstybė narė turi parengti nenumatytų atvejų planą, kuriame nustatomos nacionalinės priemonės, taikytinos kilus šios ligos protrūkiui;
            
         
               (3)
            
            
               Direktyva 2003/85/EB nustatytos būtiniausios kontrolės priemonės, taikytinos bet kurio tipo viruso sukeltos snukio ir nagų ligos protrūkio atveju. Šioje direktyvoje taip pat nustatytos tam tikros prevencinės priemonės, kuriomis siekiama, kad kompetentingos institucijos ir ūkininkai būtų geriau informuoti apie šią ligą ir geriau jai pasirengtų. Direktyvoje 2003/85/EB, be kita ko, nustatyta, kad valstybės narės turi parengti nenumatytų atvejų planą, kuriame nustatomos nacionalinės priemonės, reikalingos siekiant išlaikyti aukštą žinių ir pasirengimo snukio ir nagų ligai ir aplinkosaugos lygį, taikytiną kilus šios ligos protrūkiui;
            
         
               (4)
            
            
               Direktyva 2005/94/EB nustatytos tam tikros prevencinės priemonės, susijusios su paukščių gripo stebėsena ir ankstyvu nustatymu, kompetentingų institucijų bei ūkininkų sąmoningumo didinimu ir jų pasirengimu šios ligos keliamiems pavojams. Šia direktyva taip pat nustatytos būtiniausios kontrolės priemonės, taikytinos kilus naminių ir kitų nelaisvėje laikomų paukščių gripo protrūkiui bei iš anksto nustačius galimą paukščių gripo virusų perdavimą žinduoliams. Direktyvoje 2005/94/EB, be kita ko, nustatyta, kad valstybės narės turi pagal X priedą parengti nenumatytų atvejų planą, kuriame nustatomos nacionalinės priemonės, taikytinos kilus paukščių gripo protrūkiui;
            
         
               (5)
            
            
               2009 m. rugsėjo 24 d. Tarybos reglamentu (EB) Nr. 1099/2009 dėl žudomų gyvūnų apsaugos (5) nustatytos gyvūnų, veisiamų ar laikomų maisto, vilnos, odos, kailio ar kitiems produktams gaminti, žudymo, taip pat gyvūnų žudymo naikinimo tikslu ir susijusių veiksmų taisyklės. Reglamente (EB) Nr. 1099/2009, be kita ko, nustatyta, kad nenumatytų atvejų planuose, būtinuose pagal gyvūnų sveikatos srities Sąjungos teisės aktus, nurodomi svaiginimo ir žudymo metodai, kuriuos planuojama taikyti, ir atitinkamos standartinės veiklos procedūros, kuriomis užtikrinama, kad būtų laikomasi tame reglamente nustatytų taisyklių, remiantis nenumatytų atvejų planuose numatyta prielaida dėl įtariamų protrūkių dydžio ir vietos;
            
         
               (6)
            
            
               2013 m. liepos 1 d. Kroatija taps Europos Sąjungos nare, todėl ji pateikė Komisijai išnagrinėti ir patvirtinti nenumatytų atvejų planus dėl Niukaslio ligos, klasikinio kiaulių maro, snukio ir nagų ligos ir paukščių gripo kontrolės;
            
         
               (7)
            
            
               šie planai, Kroatijos iš dalies pakeisti atsižvelgiant į pasiūlymus, kuriuos Komisija pateikė šiuos planus nagrinėdama, atitinka kriterijus, nustatytus atitinkamai Direktyvoje 92/66/EEB, Direktyvoje 2003/85/EB ir Direktyvoje 2005/94/EB. Be to, juose numatyti reikiami elementai, užtikrinantys atitiktį Reglamento (EB) Nr. 1099/2009 reikalavimams. Veiksmingai įgyvendinami ir reguliariai atnaujinami šie planai leis pasiekti direktyvose 92/66/EEB, 2001/89/EB, 2003/85/EB ir 2005/94/EB bei Reglamente (EB) Nr. 1099/2009 nustatytus tikslus. Todėl šiuo sprendimu reikėtų patvirtinti šiuos planus;
            
         
               (8)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinami šie 2013 m. gegužės 11 d. Kroatijos pateikti nenumatytų atvejų planai:
   
               a)
            
            
               Direktyvos 92/66/EEB 21 straipsnio 1 dalyje nurodytas nenumatytų atvejų planas, kuriame nustatomos nacionalinės priemonės, taikytinos kilus Niukaslio ligos protrūkiui;
            
         
               b)
            
            
               Direktyvos 2001/89/EB 22 straipsnio 1 dalyje nurodytas nenumatytų atvejų planas, kuriame nustatomos nacionalinės priemonės, taikytinos kilus klasikinio kiaulių maro protrūkiui;
            
         
               c)
            
            
               Direktyvos 2003/85/EB 72 straipsnio 1 dalyje nurodytas nenumatytų atvejų planas, kuriame nustatomos nacionalinės priemonės, reikalingos siekiant išlaikyti aukštą žinių ir pasirengimo snukio ir nagų ligai ir aplinkosaugos lygį, taikytinos kilus snukio ir nagų ligos protrūkiui;
            
         
               d)
            
            
               Direktyvos 2005/94/EB 62 straipsnio 1 dalyje nurodytas nenumatytų atvejų planas, kuriame nustatomos nacionalinės priemonės, taikytinos kilus paukščių gripo protrūkiui.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. birželio 28 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 260, 1992 9 5, p. 1.
   
      (2)  OL L 316, 2001 12 1, p. 5.
   
      (3)  OL L 306, 2003 11 22, p. 1.
   
      (4)  OL L 10, 2006 1 14, p. 16.
   
      (5)  OL L 303, 2009 11 18, p. 1.